Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 2. számú melléklet a 46/2009. (XII. 30.) PM rendelethez
Paragraph Index: 104

16. Számlavezető Állampénztári Iroda neve: Az Állampénztári Iroda tölti ki. További számla nyitásakor, amennyiben a szervezet valamely adatában időközben változás történt (s azt a szervezet nem jelentette), azt a számlanyitással egyidejűleg az „Adatmódosítás bejelentése” sorokban fel lehet tüntetni, nem szükséges külön adatlapon benyújtani. Az adatmódosítások valamennyi számlán átvezetésre kerülnek. II. Számla megszüntetése Az adatlapot minden egyes számláról külön be kell nyújtani. Számla megszüntetése csak egyenleg és díjtartozás nélküli számla, valamint rendezett státuszú (visszavont) felhatalmazó levél esetén lehetséges. Pénzforgalom bonyolítására szolgáló számla megszüntetése a kincstári ügyfél más jogcímen nyitott számláinak (azonos „A” és „B” mező) megszüntetése után történhet! Számlamegszüntetés előtt az értékpapír számlaállomány megszüntetéséről is gondoskodni kell. Megszüntetés kérésekor a nyitás alkalmával kért összes adatot a kincstári nyilvántartással egyezően kell kitölteni. Az „Érvénybe lépés kelte” rovatban azt az időpontot kell feltüntetni, amikortól a számla megszüntetését kérik, azonban az adminisztráció időigénye miatt ez semmiképpen nem lesz korábbi, mint a Kincstár feldolgozását követő első naptári nap.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes